Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: határozat, ABH 2000, 25, 28.; 83/2009. (IX. 3.) AB határozat, ABK 2009. szeptember 980, 981.; 89/2009. (IX. 24.) AB
Paragraph Index: 739

határozat, ABH 2000, 25, 28.; 83/2009. (IX. 3.) AB határozat, ABK 2009. szeptember 980, 981.; 89/2009. (IX. 24.) AB határozat, ABK 2009. szeptember, 1005, 1009.] A közigazgatási hivatalok léte és tör vényekben meghatározott hatásköreinek tényleges gyakorlása a helyi és a kisebbségi önkormányzatok tekintetében a tör vény alá rendelt mûködés szervezeti garanciáját jelenti. Az Alkotmánybíróság álláspontja szerint a jogállamisággal összeegyeztethetetlen egy olyan helyzet tartós fenntartása, amelyben az erre rendelt szervezet – alkotmányos tör vényi alapokon nyugvó – létrehozásának hiányában, a tör vényesség biztosítékaként tör vényekben szabályozott államigazgatási hatáskörök nem gyakorolhatók. Az Abtv. 49. §-a alapján, ha a jogalkotó jogszabályi felhatalmazásból származó jogalkotói feladatát elmulasztotta és ezzel alkot mány elle nességet idézett elõ, az Alkotmánybíróság megállapítja a mulasztásban megnyilvánuló alkot mány elle nességet és – határidõ tûzésével – jogalkotási feladata teljesítésére hívhatja fel a jogalkotót. Az Alkotmánybíróság ezt a hatáskörét hivatalból eljárva is gyakorolhatja. Az Országgyûlés jogalkotói kötelezettsége ebben az ügyben abból keletkezett, hogy a közigazgatási hivatalok számára tör vényekben meghatározott hatáskörök gyakorlásának feltételét, – amint arra az Alkotmánybíróság az Abh1.-ben és az Abh2.-ben is rámutatott – a közigazgatási hivatalok létrehozásának alkotmányos tör vényi alapjait nem teremtette meg. Az Alkotmány 35. § (1) bekezdés d) pontja a Kormány kötelezettségévé teszi a helyi önkormányzatok feletti tör vényességi ellenõrzés biztosítását, a Kormány azonban e feladatának – amint azt az Alkotmánybíróság az Abh1.-ben és az Abh2.-ben kimondta – a közigazgatási hivatalok jogállásának 2/3-os többséggel elfogadott tör vényi szabályozása nélkül, nem tud alkotmányosan eleget tenni. Mindezeket figye lembe véve az Alkotmánybíróság úgy ítélte meg, hogy – az Abh1.-ben megállapított mulasztásban megnyilvánuló alkot mány elle nességen túl – az Alkotmány 2. § (1) bekezdésében szabályozott jogállamiság követelményét súlyosan sértõ mulasztásban megnyilvánuló alkot mány elle nesség jött létre annak következtében, hogy az Országgyûlés nem szabályozta a helyi önkormányzatokról szóló 1990. évi LXV. tör vény ben a közigazgatási hivatalok jogállását, és így a Kormány nem tud eleget tenni az Alkotmány 35. § (1) bekezdés d) pontjában meghatározott feladatának. Az Alkotmánybíróság felhívta az Országgyûlést, hogy jogalkotási feladatának – annak érdekében, hogy az újonnan megalakult önkormányzatok már mûködõ tör vényességi ellenõrzés feltételei között kezdhessék meg mûködésüket, még az önkormányzati általános választások elõtt – 2010. szeptember 30-ig tegyen eleget.

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes